# Ellenőrző lista *Szakdolgozat beadása előtt-után érdemes ellenőrizni a következőket*

|  |  |
| --- | --- |
| státusz | Feladatok, formai és tartalmi javaslatok |
|  | A szakdolgozat sablonban dolgoztam. Letölthető: <http://amk.uni-obuda.hu/images/dokumentumok/szakdolgozat/2022/Szakdolgozat_sablon_2022.docx> |
|  | Részt vettem legalább 4 konzultáción a konzulensemmel, valamint a szakdolgozat központi konzultáción. |
|  | Az aláírt, pecsételt szakdolgozati feladatlapot elkértem a konzulensemtől. *(min. 85% készültség esetén adható ki.)* |
|  | Titkos dolgozat esetén leadtam aláírva, pecsételve minden a titkosításhoz szükséges eredeti dokumentumot az intézeti adminisztrátornak. |
|  | A szakdolgozatot/diplomamunkát A4-es formátumban készítettem el a következő margóbeállításokkal: felül – 40 mm, alul és jobb oldalt – 25 mm, bal oldalt (kötés helye) – 35 mm |
|  | Lapszámozás felül történt, középen elhelyezve, a lapszéltől 20 mm-re. |
|  | A címlapon a jobb felső sarokban csak a szakomhoz köthető intézet neve szerepel, a másik kettőt töröltem. Illetve BSc képzés esetén a szakdolgozat szó maradt meg, mint fő cím, diplomamunka szót töröltem. |
|  | Tartalomjegyzék frissítve, automatikus számozás a fejezetekre (tartalomjegyzés és szövegcímek, oldalszámok egyeznek) |
|  | Tartalomjegyzék és az ábrajegyzék forrásjelöléseket nem tartalmaz. |
|  | A dolgozat bevezetés részében bemutattam a téma iránti érdeklődés okát, megfogalmaztam a tudományos problémát, leírtam a dolgozat célját, célkitűzéseket. |
|  | A használt fogalmakat definiáltam, kerültem az általánosítást, kategorikus állításokat. |
|  | Érthető, világos, nyelvhelyes és helyesírási hibáktól mentesek a dolgozat szöveges részei. |
|  | Személytelen stílust (T/1 vagy szenvedő) használtam, emellett az objektivitásra törekedtem. Saját eredmények bemutatása E/1 személyben történt. |
|  | Szakkifejezéseket/szinonimákat használtam, hogy elkerüljem a gyakori szóismétléseket. |
|  | A dolgozat logikus felépítésű és a szövegen belüli összefüggések jelölésére odafigyeltem. A felépítést tekintve követtem a sablonban ajánlott fejezetek felépítést. |
|  | A szakirodalmi forrás jelölése pontos, irodalomjegyzék helyes. A műszaki szabvány jelölés használata javasolt: szöveges részhez pl. [1] vagy [2, 12 p] |

|  |  |
| --- | --- |
|  | Az irodalomjegyzékben is a műszaki szabvány jelölést használtam. Melyben feltüntetettem a következőket minden esetben: a mű szerzőinek neve (rövid forma), a mű címe, kiadó, évszám, - online forrás esetén jelölve az utolsó hozzáférés, megtekintés dátumát is az elérési link megadása után. pl:  [2] F. Tamás, „Adatbáziskezelés alapjai 1. rész,” [Online]. Available: https://tferi.hu/adatbaziskezeles-1. [Hozzáférés dátuma: 25. február 2022]. |
|  | A fejezetcímeket arab számokkal számoztam, jelölve maximum három szám mélységig az alfejezeteket. pl. 2.1.2 |
|  | Képek, ábrák számozás főfejezet számhoz kötött, jelölve fejezeten belül a sorszámát pl. 2.1. ábra |
|  | Nem saját képeknél, ábráknál jelöltem a képaláírást követően a forrást  pl. 2.1. ábra Ábra cím [forrás:link, vagy szakirodalom jelölése] |
|  | Az összegzés a dolgozat „mini összefoglalója”, így logikailag, felépítését tekintve leképezi a dolgozatot. Kiemeltem benne a dolgozat eredményeit, következtetéseket, megállapításokat. |
|  | A szakdolgozatom legalább 40 oldal (min. 60 000 karakter) szöveget tartalmaz. (szóközökkel együtt) |
|  | Elkészítettem az idegen nyelvű tartalmi összefoglalót. |
|  | Több ábra felhasználása esetén elhelyeztem a dolgozat végére az ábrajegyzéket a sablon útmutatása alapján. |
|  | A szakdolgozatot/diplomamunkát a Diplomamunka Portálra feltöltöttem Portál elérése: <https://diploma.uni-obuda.hu> |
|  | Záróvizsga jelentkezés a NEPTUN rendszerben megtörtént. |
|  | A szakdolgozatot/diplomamunkát egyoldalasan nyomtattam ki. Egyezik a PDF összeállításával, de az eredeti feladatlapot és hallgatói nyilatkozatot használtam (nem a scannelt verziót nyomtattam ki). |
|  | Plágiumeredmény megérkezését követően beköttettem a dolgozatot 1 példányban a weblapon feltüntetett kritériumoknak megfelelően. |
|  | Bekötött példány tartalmazza a címlap után az eredeti feladatlapot aláírva/pecsételve, a Hallgatói nyilatkozatot aláírva, a titkosítási kérelem V/8. mellékletét, ezeket követi a tartalomjegyzék és a dolgozati további részei. |
|  | A dolgozat bekötött példányát leadtam az intézeti adminisztrátornak. |
|  | Elkészítettem és leadtam az intézeti adminisztrátornak a szakdolgozat védéséhez a prezentációm. Sablon elérhető: <http://amk.uni-obuda.hu/images/dokumentumok/Z%C3%A1r%C3%B3vizsga/2020/OBUDAI_EGYETEM_PREZENTACIO_TEMPLATE_OE.pptx> |
|  | Bírálat megtekintése a Diplomamunka Portál felületén. |